पेट्रोल भरवाकर 500 रु. का नकली नोट थमा गया
आगर-मालवा| 500 व 2000 रुपए के नए नोटों को चलन में आए अभी कुछ ही समय हुआ है कि इनके नकली नोट भी बाजार में आ गए हैं। बुधवार को बदमाश उज्जैन रोड स्थित मार्केटिंग सोसायटी के पेट्रोल पंप पर पेट्रोल भरवाने के बाद कर्मचारी को 500 रुपए का नकली नोट थमाकर चला गया। शाम को नोटों की गिनती के समय इस बात का खुलासा हुआ।
पंप पर कार्यरत कैलाश जैन ने बताया दिनभर में सैकड़ों लोग पेट्रोल व डीजल लेने आते हैं। ऐसे में यह पता नहीं चलता कि किस व्यक्ति ने यह नोट दिया था। नोट नकली होने का पता गिनती के दौरान ही चला। जैन ने बताया वरिष्ठ अधिकारियों से मार्गदर्शन लेकर आगे कार्रवाई की जाएगी।
hin_Deva hin_Deva hin_Deva